[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000005", "text": "Airbnb la\u0308heb vaatamata rekordkahjumile bo\u0308rsile"}, {"text_idx": "#000007", "text": "Kuigi Airbnb kahjum ku\u0308u\u0308ndis esimesel u\u0308heksal kuul ligi 600 miljoni euroni, otsustas ettevo\u0303te viimaks bo\u0308rsile minna. Covidi-pandeemia valguses on seela\u0308bi aeg ku\u0308sida, kas voodikohti koondav andmebaas on to\u0303epoolest majutuse viimane so\u0303na, leiab R2 tehnikakommentaaris Kristjan Port."}, {"text_idx": "#000008", "text": "Ku\u0308mmekond aastat tagasi vo\u0303o\u0303rasse linna o\u0308o\u0308bima ja\u0308a\u0308des oli tavapa\u0308rane magada hotellis. Omamoodi oli tegu sundolukorrana, milles paberi peale joonistades oli vasakul kodu, siis mo\u0303tteline punktiir, millest algas teine linn ja sellest ja\u0308i paremale hotell. Vasakult paremale jooksis sirge joon."}, {"text_idx": "#000010", "text": "Aastal 2008 asutatud AirBnB o\u0303petas maailmale, et o\u0308o\u0308bimisteenus on informatsiooni haldamise u\u0308lesanne. Magama ei pea hotellis, vaid voodis. Vo\u0303o\u0303ras linnas on va\u0308ga palju sobivaid voodeid, kuid need ei asu hotellides. Nende eest ei pea maksma hotellide hindu. Teiseks na\u0308itas AirBnB linna elanikele, et nad vo\u0303ivad olla hotellipidajad. Seda loomulikult juhul, kui nad kasutavad nende infoplatvormi. Platvormis on infoks lisaks klientidele muudetud ka raha, turundus ja turvalisus."}, {"text_idx": "#000014", "text": "Airbnb kasvas lu\u0308hikese ajaga maailma suurimaks majutusteenuse pakkujaks. Maailma viie suurima hotelliketi 4,3 miljoni voodikoha vastu leiab hotelli arvutis pidava ettevo\u0303tte juures pakkumise seitsmele miljonile o\u0308o\u0308bimiskohale. Eelmisel, Covid-epideemiale eelnenud aastal majutas ettevo\u0303te 54 miljonit reisilist, kes kasutasid 247 miljonit majutuskorda. Teenuse mahu kasv no\u0303uab investeeringuid inimestesse, tarkvarasse ja arvutiparki."}, {"text_idx": "#000015", "text": "Vanamoodsat hotellia\u0308ri purustav, kiirelt kasvav ettevo\u0303te on atraktiivne investeerimissiht. Iga kord kui AirBnB sai investoritelt aktsiate vastu raha, arvutati va\u0308a\u0308rtpaberitele hinna ma\u0308a\u0308ramiseks, mis vo\u0303iks olla firma va\u0308a\u0308rtus."}, {"text_idx": "#000016", "text": "Va\u0308a\u0308rtus kasvas. Eelmisel aastal ko\u0303ikus see 35\u201338 miljardi dollari vahel \u2013 pa\u0308ris hea tulemus hotellideta ettevo\u0303tte kohta. Maailma suurlinnade kallistes paikades hotelle omava Hiltoni va\u0308a\u0308rtus oli 25 miljardit dollarit. Marriotti va\u0308a\u0308rtus oli suurem, 43 miljardit dollarit. Eelmise sajandi lo\u0303pus, internetia\u0308ri kuldajastul interneti majutusteenusesse toonud Bookings Holdingu va\u0308a\u0308rtus ko\u0303ikus 80 miljardi dollari u\u0308mber. Bookings Holding pakub populaarseid veebihotelli ja reisiteenuseid, milledest kuulsamad on ja ."}, {"text_idx": "#000017", "text": "Firma kaudu vahendati mo\u0308o\u0308dunud aastal 845 miljonit majutuskorda. Seda lisaks seitsmele miljonile mu\u0308u\u0308dud lennupiletile ja 77 miljonile autorendi pa\u0308evale. Olgu 1996. aastal loodud Booking Holding to\u0303endiks, et arvutite kasutamisele oli juba turismi vajaduste lahendamisel varem edukalt mo\u0303eldud. Vo\u0303imalik, et hotellidele rajatud edu oli u\u0308heks kaugemale vaatamisest keeldumise teguriks."}, {"text_idx": "#000018", "text": "Airbnb teema to\u0303status uudisvoos seoses kaua oodatud ja pidevalt edasi lu\u0308katud otsusega pakkuda veel sellel aastal ettevo\u0303tte aktsiaid avalikul turul ko\u0303ikidele huvilistele. Tegemist on testiga, kas inimesed usuvad, et raha seisab kindlamalt pangas vo\u0303i Airbnb aktsiates. Po\u0303hjus kahtlusteks asub taaskord va\u0308ljaspool majutusteenuse maailma."}, {"text_idx": "#000019", "text": "Seekord peab vaatama tervishoiu poole. Airbnb on olnud ko\u0303ik aastad kahjumis. Seoses viirusepuhanguga langes alanud aastal teenuse kasutamine 72 protsendi vo\u0303rra. Saab na\u0308ha, kas va\u0308rsked uudised Pfizeri ja Moderna vaktsiinidest suurendavad usku turismisektori taastumisse. Vo\u0303ib-olla avastatakse pingelise olukorra sunnitud pausi tulemusel midagi veelgi innovaatilisemat. Rumal oleks ju uskuda, et miljarditesse ulatuva kahjumiga Airbnb ongi lo\u0303plik to\u0303de."}, {"text_idx": "#000020", "text": "Huvitav, kuhu tuleks vaadata, et ma\u0308rgata ja\u0308rgmist majutusinnovatsiooni. Kas selleks vo\u0303iks olla o\u0308o\u0308bimine isejuhtivates transpordivahendites ehk ringivuravates hotellitubades?"}, {"text_idx": "#000022", "text": "Euroopa Komisjon algatas majutusplatvormide reguleerimise"}, {"text_idx": "#000025", "text": "Kohatult ka\u0308ituv robot paneb inimesedki punastama"}, {"text_idx": "#000027", "text": "Isejuhtivad taksod on sattunud USA-s ku\u0308mnetesse avariidesse"}, {"text_idx": "#000031", "text": "Spotify'd vaevavad va\u0308iksemad ja suuremad ku\u0308berkelmid"}, {"text_idx": "#000034", "text": "Land: lubadus ko\u0303rghariduse rahastamist suurendada ei lahenda alusprobleemi"}, {"text_idx": "#000036", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000037", "text": "Video: seminar Eesti teaduseetika hetkeseisust ja tulevikust"}, {"text_idx": "#000044", "text": "Kristjan Port: milline firma on esimesena va\u0308a\u0308rt triljon dollarit?"}, {"text_idx": "#000050", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]